தனியார் செய்தி நிறுவனத்துக்கு முன்னாள் எம்பி நடிகை விஜயசாந்தி அளித்த பேட்டியில், "ஜெயலலிதா எப்போதும் ஒருவார்த்தை சொல்வார். எனக்கு பிறகு அதிமுக நூறு ஆண்டு இருக்கணும் என்று. அ.தி.மு.க ஒரு கட்டுப்பாடான கட்சி. மக்களுக்கு எத்தனையோ நன்மைகளை செய்துள்ள கட்சி அது. இன்று தமிழ்நாட்டின் அரசியலை பார்க்கும்போது ஒரு குழப்பத்தில் இருக்கிறது. இப்படி ஒரு சூழ்நிலை வரும் என்று நான் எதிர்பார்க்கவில்லை. சசிகலா முதலமைச்சராக வரனும் என்று ஒட்டுமொத்த எம்எல்ஏக்களும் ஆதரவு தெரிவித்தார்கள். கையெழுத்து போட்டுக் கொடுத்தார்கள். அப்போது, எம்எல்ஏக்கள், "இன்றைக்கு நிரந்தரமாக முதலமைச்சர் யாருமில்லை. கட்சியை காப்பாற்ற வேண்டும்; ஜெயலலிதா கொண்டு வந்த திட்டங்கள் அனைத்தையும் மக்களிடம் சேர்க்க வேண்டும்; ஒரு நிலையான அரசு வேண்டும்" என்று சொன்னார்கள்.